Pasaulio milijardieriai

Pasaulio milijardieriai – kasmetinis turtingiausių pasaulio milijardierių reitingas, kurį sudaro ir kasmet kovo mėnesį išleidžia JAV verslo žurnalas „Forbes“. Sąrašas pirmą kartą buvo paskelbtas 1987 m. kovo mėn. Bendra kiekvieno sąraše esančio asmens turto vertė yra apskaičiuota ir nurodoma JAV doleriais, remiantis dokumentais pagrįstu turtu ir skolų bei kitų veiksnių apskaita.

 Metodika 
Kiekvienais metais „Forbes“ samdo komandą, susidarančią daugiau nei iš 50 žurnalistų iš įvairių šalių, kuri stebi turtingiausių pasaulio asmenų, o kartais ir asmenų grupių ar šeimų, kurios dalijasi turtu, veiklą. Preliminarios apklausos siunčiamos tiems, kurie gali patekti į sąrašą. Tada kruopščiai tikrinami verslo sandoriai ir įvertinamas įvairus turtas – žemė, namai, transporto priemonės, meno kūriniai ir kt. Interviu atliekami siekiant patikrinti skaičius ir patikslinti duomenis. Galiausiai, biržose listinguojamų įmonių akcijų pozicijos įvertinamos pagal rinkos kainą ir valiutos kursą likus maždaug mėnesiui iki paskelbimo. Privačių įmonių vertė nustatoma pagal vyraujantį Akcijos rinkos kainos ir pardavimo pajamų koeficientą arba Kainos ir pelno vienai akcijai santykį. Žinomos skolos atimamos iš turto, kad būtų galima galutinai įvertinti numatomą asmens turtą JAV doleriais. Kadangi akcijų kainos svyruoja greitai, tikrasis asmens turtas ir reitingas paskelbimo metu gali skirtis nuo padėties sąrašo sudarymo metu.

Daugeliui giminaičių padalinti šeimos turtai įtraukiami tik tuo atveju, jei tų asmenų turtas yra didesnės nei milijardas dolerių vertės. Tačiau kai gyvas asmuo paskirsto savo turtą artimiausiems šeimos nariams, jis įtraukiamas į vieną sąrašą, jei asmuo vis dar gyvena. Karališkosios šeimos ir diktatoriai, kurių turtas priklauso nuo pareigų, neįtraukiami į šiuos sąrašus.Fortunes Of Kings, Queens And Dictators  Forbes, 5 May 2006

 Šaltiniai 

 Nuorodos 
 Billionaires (Pasaulio milijardierių sąrašas pagal Forbes)
 Today’s Winners and Losers (Pasaulio milijardierių atsinaujinančiame realiu laiku Forbes sąraše laimėtojai ir pralaimėtojai)